**Zapisnik sa 17. sjednice Školskog odbora održane u srijedu, 23.11.2022. godine, s početkom u 16,00 sati.**

**Nazočni:** Silvija Jeromela Obrovac, Marko Jelenić, Viviana Kozina, Noel Šuran, Jasmina Bratičić, Igor Macan i Goran Doblanović.

**Nenazočni:** Matea Stanić.

Predsjednik Školskog odbora Marko Jelenić pozdravlja nazočne, utvrđuje kvorum i predlaže sljedeći dnevni red:

**DNEVNI RED SJEDNICE:**

1. Usvajanje zapisnika s prethodne sjednice Školskog odbora
2. Davanje prethodne suglasnosti za zasnivanje radnog odnosa učitelja/ice POVIJESTI na neodređeno i nepuno radno vrijeme ( 13,5 sati tjedno).
3. Davanje prethodne suglasnosti za zasnivanje radnog odnosa učitelja/ice MATEMATIKE na određeno i puno radno vrijeme ( 40 sati tjedno).
4. Razno.

Primjedbi na Dnevni red nije bilo.

**1.Usvajanje zapisnika s prethodne sjednice Školskog odbora**

Na prethodnoj sjednici Školskog odbora koja je održana elektroničkim putem u četvrtak, 27.10. (od 10,30 do 19,30 sati) članovi Školskog odbora dali su suglasnost za zapošljavanje M.M. kao pomoćnika u nastavi u našoj Školi (preko projekta MOZAIK 5) na nepuno i određeno vrijeme od 23 sata tjedno ( do kraja nastavne godine). Isto tako dana je suglasnost za zasnivanje radnog odnosa učiteljice geografije M.L., na određeno i nepuno radno vrijeme od 14 sati nastave tjedno (uputnica iz Županije).

1. **Davanje prethodne suglasnosti za zasnivanje radnog odnosa učitelja/ice POVIJESTI na neodređeno i nepuno radno vrijeme ( 13,5 sati tjedno).**

Natječaj za učitelja/icu povijesti na neodređeno i nepuno radno vrijeme (od 13,5 sati tjedno) raspisan je od 25.10.-2.11. 2022. godine zbog potrebe popunjavanja radnog mjesta učiteljice povijesti nakon prekida ugovora o radu na neodređeno učiteljice koja je prije predavala povijest. Na natječaj je pristiglo osam prijava, te je Povjerenstvo na temelju Pravilnika o odgovarajućoj vrsti obrazovanja učitelja i stručnih suradnika u Osnovnoj školi, te nakon provedenog intervjua, dalo prijedlog kandidatkinje N.B.B.

Članovi Školskog odbora slažu se sa prijedlogom Povjerenstva, te daju suglasnost za zapošljavanje N.B.B. na mjesto učiteljice povijesti na neodređeno i nepuno radno vrijeme (13,5 sati tjedno).

1. **Davanje prethodne suglasnosti za zasnivanje radnog odnosa učitelja/ice MATEMATIKE na određeno i puno radno vrijeme ( 40 sati tjedno).**

Natječaj za učitelja/icu matematike na određeno i puno radno vrijeme (od 40 sati tjedno) raspisan je od 25.10.-2.11. 2022. godine zbog potrebe zamjene učiteljice matematike koja trenutno koristi porodiljni dopust. Na natječaj su pristigle prijave dva kandidata: M.P. i D.D.( oba kandidata su nestručna).

Prilikom poziva kandidata D.D. na intervju, kandidat je odustao, tako da je ostala samo jedna kandidatkinja- M.P.

Budući je prijavljena kandidatkinja M.P. od rujna ove godine na zamjeni u našoj školi, te je u tom vremenu pokazala stručnost, marljivost i iskustvo u radu s djecom, Povjerenstvo je jednoglasno odlučilo da prijedlog kandidatkinje za radno mjesto učiteljice matematike bude M.P.

Članovi Školskog odbora slažu se sa prijedlogom Povjerenstva, te daju suglasnost za zapošljavanje M.P. na mjesto učiteljice matematike na određeno i puno radno vrijeme (40 sati tjedno) , na razdoblje do 5 mjeseci (nestručna zamjena).

1. **Razno**

Ravnateljica napominje članovima Školskog odbora kako predstoji zadnji mjesec dana do kraja 1. polugodišta ove školske godine. U 1. polugodištu do sada je sve planirano i ostvareno. Zahvaljujući ukidanju mjera uspjele su se odraditi i terenske nastave. Od planiranih aktivnosti u 1. polugodištu, do sada su sve ostvarene. Dan otvorenih vrata održan je u srijedu, 23.11.2022. godine. Predstoji od raditi u školi još 1.12. druženje matematike, Sv. Nikola- pripremiti će se neki prigodni darove za sve učenike naše škole, obilježavanje sv. Ambrozija 7.12. u 1. razredu, nakon tog je za učenike 1, i 2. razreda u četvrtak, 15.12. planirana Božićna bajka (podjela poklona Djeda Božićnjaka u organizaciji Općine) u vremenu od 17-21 sat. Prijedlog je da učenici 1. i 2. razreda pripreme barem jednu točku koju će predstaviti na Božićnoj bajki. Također, škola će imati štand sa čajem i fritulama koji će se prodavati u humanitarne svrhe, te je plan da se organiziraju kreativne radionice raznih rukotvorina, koje bi se također prodavale na tom druženju. Dogovoriti će se 2-3 radionice na kojima bi sudjelovala zainteresirana djeca, roditelji i djelatnici, sa raznim tematikama.

Za završno druženje na kraju 1. polugodišta planirano je organizirati neko druženje( 21.12.) po učionicama uz slatku zakusku sa predstavljanjem pojedinih aktivnosti koje su odrađene u 1. polugodištu (prezentacija, panoi, neki radovi..). Što se tiče ulaganja, završen je projekt fotonaponske elektrane, prošli tjedan stigla je suglasnost HEP-a tako da će sva dokumentacija biti spremna kada izađe Natječaj za sufinanciranje, pa će Županija to prijaviti.

U vezi nadogradnje škole, nema novih informacija. Strpljivo čekamo.

Sjednica je završila u 18,30 sati.

Svetvinčenat, 24.11.2022. Zapisničar: Noel Šuran

KLASA:007-04/22-02/11

URBROJ:2168/07-06-22-02